เปิดวงเมาท์
หายเหนื่อย
18 ส.ค. 2554

หายเหนื่อย
โดย..พีพี  ลิตเติ้ล
ปลุกปั้นการทำตลาดออนไลน์ มาร์เก็ตติง ตามวิสัยทัศน์ที่ สุรพล เศวตเศรนี แม่ทัพใหญ่การท่องเที่ยวแห่งประเทศไทย (ททท.) สัญญากับคณะกรรมการสรรหาว่าเร่งลงมือปฏิบัติเต็มที่ 
วันนี้ผ่านไปปีกว่า การใช้สื่อออนไลน์ที่ ททท.หมายมั่นจะใช้เป็นอีกเครื่องมือหลัก ช่วยโฆษณาประชาสัมพันธ์ภาพลักษณ์การท่องเที่ยวของประเทศไทย ให้ชาวต่างชาติทุกมุมโลกรับรู้แบรนด์ไทยแลนด์ได้ตลอด 24 ชั่วโมง
ได้เข้าตาสมาคมส่งเสริมการท่องเที่ยวภูมิภาคเอเชียแปซิฟิก (พาตา) เลยมอบรางวัลด้านการตลาด Marketing จากการจัดกิจกรรมการตลาด อะเมซิ่ง ไทยแลนด์ โซเชียลเน็ตเวิร์ก 
ทำให้ ททท.สามารถยกระดับบองค์กรให้เข้าสู่สังคมดิติตอลได้อย่างเต็มภาคภูมิ
ซึ่งปัจจุบันพบว่า แฟนเพจ “อะเมซิ่ง ไทยแลนด์” บนเฟซบุ๊กมีสมาชิกกว่า 1.5 แสนคน จากช่วงเริ่มต้นมีเพียง 7,451 คน
สำหรับแฟนคลับชอบคลิกสูงสุด สหรัฐอเมริกา มาเลเซีย อินโดนีเซีย สหราชอาณาจักร เยอรมนี และอินเดีย โดยในอนาคต ททท.เตรียมแผนต่อยอดรุกตลาดออนไลน์อีกเพียบ ให้นักท่องเที่ยวได้ติดตามจ้า